b'\n_START_ARTICLE_\nBiolo\xc5\xa1ka zdravila\n_START_PARAGRAPH_\nBiolo\xc5\xa1ka zdravila so zdravila proizvedena s pomo\xc4\x8djo tehnik molekulske in celi\xc4\x8dne biologije, ki so po kemijski zgradbi proteini. Najbolj raz\xc5\xa1irjena biolo\xc5\xa1ka zdravila so rekombinantni proteini (inzulin, eritropoetin, filgrastim,...). V zadnjem \xc4\x8dasu se vse bolj uveljavlja nova skupina biolo\xc5\xa1kih zdravil: monoklonska protitelesa. Monoklonska protetelesa so uspe\xc5\xa1na zdravila za zdravljenje raka. Delujejo zelo usmerjeno na rakaste celice, zato imajo zelo malo stranskih u\xc4\x8dinkov na bolnikovo telo. Delujejo na razli\xc4\x8dne na\xc4\x8dine, npr. tako, da vplivajo na rastni faktor rakaste celice in s tem ustavijo njeno rast ali pa uni\xc4\x8dujejo kapilare za prehrano celice in jo s tem ubijejo (dva primera zdravil za rak debelega \xc4\x8dreva in danke s komercialnima imenoma Erbitux in Avastin)._NEWLINE_Tudi za ostale oblike raka so \xc5\xbee razvita ali pa se pospe\xc5\xa1eno razvijajo taka zdravila, ki pa imajo \xc5\xbeal eno veliko pomanjkljivost: zaradi dolgotrajnega razvoja so zelo draga (terapija za enega pacienta stane tudi do 30.000 \xe2\x82\xac) in zato vsa \xc5\xa1e niso dostopna vsem pacientom.'